i Tangké bungong keu Pahlawan Nanggroë
Tgk Ishaq Daud dan rakan2 gobnjan
Si Tangké bungong manjang lôn beu –eut .
Keu Ishaq Daud Pahlawan bangsa.
Peut blah droë rakan sadjan geu –ikut
Tjeuding boh rambôt woë lam Seureuga.
Ka grak bak Allah chalikul makbut
Ishaq Daud sjahid lam ngaza
Lam prang abah kruëng uroë njang keu peut
Ishaq Daud djitimbak lé djawa
Lheë uroë geu muprang meuturôt-turôt
Bak uroë njang keu peuêt Sjahid Panglima.
Djudô Panglima tjeudiëng bungong rheut
Intan meusalôb tjut njak Rustiana
Djipoh lè djawa lam kalang kabôt
Dji timbak po tjut lè Teuntra djawa
Di Aluë Niréh sjahid intan tjut.
Djawa djudmakdjut tan usui paréksa
Djawa peusapat ngon Ishaq Daud
Bandua po tjut puwoë u gampông ma
Di Kuala Idi poma Seumeujub
Ilahon Makbut neumuekeureudja
Budiadari dji treun meu kumang
Geudjak tuëng intan Pahlawan bangsa
Peuët blah droë Sjuhada dalam mideuën prang
Sjahid dalam prang geu peutheun Neugara
2
Dalam sjuruga geumeu piasan
Geuarak intan lintô ban teuka
Dara sjuruga tjeudah hanaban
Sabé peurawan Allah karunja
Geu hijas kamar harum bèë-bèë-wan
Peuratah intan keuleumbu sutra
Geuboh ngon tabéng meu anting intan
Dengon bèë-bèë wan wangi sjuruga
Ishaq Daud rambôt lam karang
Meusapat sinan ngon tjut Rustina
Ainul Mardhiyah njang tjeudah hanban
Keudjudô intan sinan bandua
Tudjôh plôh dara njang iring sadjan
Djudô tjut intan Tuhan karunnja
Peuët blah droë TNA njang ikut sadjan
Saban bagian djudô geupeuna
’Ainul Mardhijah galak hana ban
Neubri lé Tuhan lakoë djih kana
Peuët blah droë lintô kiriman Tuhan
Sjahid dalam prang dji poh lé djawa.
Kalheuh meunikah dalam mideuen prang
Djeunameë intan boh beudé djawa
Budiadari djitreun meukumang
U dalam seuh prang ngon pajõng sutra
3
Ban saré reubah dalam mideuen prang
Djimong dji tatang dara seureuga
Djitjok dji gubo dji puwoë reudjang
Dji seumanoë teuman lam krueng Kalkausa
Djibôh ngon wangi salén Pakaian
Dji urôt badan ban pat2 na tjeudra
Djiboh ië mawo seuluruh badan
Dji pudjoë Tuhan Azza Wadjalla
Tjut Rustiana bungong ban keumang
Uleë Dindayang dalam seureuga
‘Ainul Mardliyah di likôt gomban
Tudjoh ploh dayang njang chadam lingka
Dalam Sjeureuga Salam –Salaman
Santun ngon sopan got that geuadja
Narit njang kuto hantom na sinan
Minum ngon makan Allah seudia
Seunang thathaté bandum Pahlawan
Djandji ngon Tuhan ka leumah njata
Pahla prang sabi neubri lé Tuhan
Seureuga lapan balasan teuma
Boh kajeë pihlé meuribeë matjam
Minum ngon makan peuë2 njang hawa
Deuk dengon grah hanalé sinan
Karunja Tuhan njang Mahakaja
Tuha pih hanlé sipanjang zaman
Umu pih saban muda bahlija
Balas di donja geudjak lam hutan
Minum ngon makan meu ala kala
4
Lam djawa tijeub - uroeë ngon malam
Sabé lam djeut prang ngon kapheé djawa
Geudjak lam seupo keupanjot bulan
Oh geu-èh malam lam djamok seuba
Patjat ngon lintah hana tom reunggang
Kaso ngon bantai hantom geurasa
Geudjak ngon tapak geu arong hutan
Hana keundra an di dalam rimba
Geupeutheun nanggroë geutém kureuban
Pihak geusayang keupada bangsa
Meunjo Atjéh njoë hanlé soë sayang
Sipanjang Zaman keulamit djawa
Ishaq Daud kandé buleuen trang
Kalheueh geumuprang geu peulét djawa
Umu siploh thon gobnjan dalam prang
Ka grak bak Tuhan sjahid lam ngaza.
Tinggai - keunanga
Nanggroë lôn Atjèh leupah that sayang
Gampong dengon blang hana gura
Leubéh lom nanggroë djinoë teungoh prang
Tgk Panglima prang ka leupah bungka
Ie mata lôn rho hilé meukujan
Uroë ngon malam han teungeut mata
Bu ulôn padjôh hanlé terteulan
Siang dan malam lôn rhô ië mata
5.
Ishaq Daud kandé buleuen trang
Njan Panglima prang kadjipoh lé djawa
Geu tinggai budi keu nanggroë geusayang
Tinggai keunangan keu rakjat dumna
Achlak geuh djroh that santun ngon sopan
Susah ngon seunang maméh suara
Rakan ngon musôh bandum dji seugan
Adab ngon sopan berang djan masa
Susah ngon seunang bak gobnjan saban
Neubri lé Tuhan Akai seumpurna
Gata Panglima tawoë bak Tuhan
Kamoë njang tinggai haté lam rugha
Aneuk mantong tjut njang Tgk Tinggai
Soë keuh ngieng kalon wateë hanlé ma
Ma dengon ajah geuwoë bak Tuhan
Bak soë neutinggai Ambija –Annisa
Mata djih sabé djingieng dji pandang
Padjan geuriwang ayah dengon ma
Ië mata sabé hilé meu linang
Padjan neuriwang E ayah po Ma
Keupeuë neutinggai lôn sinoë meulang-lang
Soë keuh peutimang kamoë njoë dua
Kamoë mantong tjut soë keuh peutimang
Gaséh ngon sajang pat lôn djak mita
Alah hai Po ma Ajah lôn sayang
Newoë beureudjang –lôn sadjan neuba
Teukeudi matè bah lè lôn sadjan
Beusaboh gafan ngon kamoë dua
6.
Kamoë mantong tjut keupeuë neutinggai
Kadang bak kadang djipoh lé djawa
Allah J a Rabbon chalikul manan
Neu euntat sadjan kamoë sadjan ma
Hana pat sinoë lô mohon sayang
Neubri E Tuhan lôn woë sadjan ma
Bèk neutinggai kamoë sinoë meu lang-lang
Hana soë sajang meunjô hana ma
Nanggroë Peureulak djinoe meulang-lang
Nanggroe Ka suwang tanlé panglima
Di dalam nanggroë leu manok agam
Njang ku-ôk malam sit saboh sadja.
Sinjak Dubaidah leupah that sayang
Geukeubah lé tjut bang di Malaysia
Tjut abang geudjak woë dalam Mideuen prang
Wasit ngon peusan dileë kalheuh na
Adak maté lôñ dalam Mideuen prang
Dum aneuk miet njan beugot tadjaga
Limong droë aneuk bak Dubaidah Tinggai
Sidroë ka awai meuninggai donja
Muhammad 12 thon karab toë ladjang
Peut droë adoë njan tinggai sadjan ma
Padum na seudih aneuk dengon nang
Ayah meuninggai dji kalon hana
Dubaidah peudjok droë bak sidroë Tuhan
Meurumpok teuman dalam seuruga
Ka meunan kadar neubri lé Tuhan
Chalikul Alam njang that kuasa.
7
TNA di Peureulak lam tjuba-an Tuhan
Neubri E Tuhan beu-ék geusaba.
Mungkin ka troh wateë toë ngon keumeunangan
Lam djaroë Tuhan bandum peukara
Allah Ja Rabbon chlikul Manan
Neubri beu aman Atjéh Sumatra
Njan nanggroë kamoë neubri dji pulang
Gampong dengon blang leu that ka pahna.
Wahai Peumimpin Luwa ngon dalam
Uroë njang malam djinoë ka Fadjar
Bék lé Teungku éh bak kaso teubai
Rakjat di dalam kasib seng sara
Wali Neupeugah dileë saboh djan
Geutanjoë ta muprang dengon Deploma
Bak Kanto PBB bandum urusan
Hana peuë ta muprang ngon sipa-i djawa
Nanggroë lôn Atjé dileë saboh djan
Beulanda djak prang djidjok keu djawa
Ubak Beulanda ta lakeë pulang
Keupeuë ta muprang rakjat dum fahna
Sang ka trok wateë tangoë tjara njan
Bék lé tamuprang rakjat binasa
Bék lé neu –im droë uroë ka manjang.
Nanggroë ka usang Wali ka Tuha
Meunjo sit Teungku hana lé pikiran
Tji neuhoi Rakan njang na teunaga
Dum rakjat Atjéh mantong lé pikiran
Dji noë dji nonton bansigom donja
Teuga dengon leu beuhé ngon leu akai
Bék neuboh sagai narit ureueng Tuha.
Meu-af deisa lôn sahabat ngon rakan
Karut ngon djanggal lôn tuléh rika.
Geulantoë lôn djak keumundjung rakan
Lôn kirim salam keu dum panglima
Meunjo na umu neubri lé Tuhan
Meurunpok teuman bak seri keudua.
Wassalam Abu Ilham.
ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn zsm_Latn ace_Latn ace_Latn ace_Latn sun_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn unk ace_Latn ace_Latn min_Latn ace_Latn bjn_Latn ace_Latn ace_Latn ace_Latn ace_Latn ace_Latn bjn_Latn ace_Latn ace_Latn ind_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ind_Latn ace_Latn unk ace_Latn ilo_Latn bam_Latn ace_Latn ace_Latn ace_Latn ace_Latn bjn_Latn ace_Latn ace_Latn ace_Latn ace_Latn min_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ind_Latn ace_Latn ind_Latn ace_Latn ace_Latn zsm_Latn ace_Latn unk ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn min_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn crh_Latn ace_Latn unk ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn smo_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn unk ace_Latn ace_Latn sun_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn unk ace_Latn ace_Latn ace_Latn ace_Latn bam_Latn ace_Latn ace_Latn ace_Latn ace_Latn ace_Latn ace_Latn zsm_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn bam_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn zsm_Latn